CELEX: 62015CN0481
Language: sk
Date: 2015-09-10 00:00:00
Title: Vec C-481/15: Žaloba podaná 10. septembra 2015 – Európska komisia/Nemecká spolková republika

9.11.2015   
            
            
               SK
            
            
               Úradný vestník Európskej únie
            
            
               C 371/16
            
         Žaloba podaná 10. septembra 2015 – Európska komisia/Nemecká spolková republika
   (Vec C-481/15)
   (2015/C 371/19)
   Jazyk konania: nemčina
   
      Účastníci konania
   
   
      Žalobkyňa: Európska komisia (v zastúpení: W. Mölls, F. Wilman, splnomocnení zástupcovia)
   
      Žalovaná: Nemecká spolková republika
   
      Návrhy žalobkyne
   
   Žalobkyňa navrhuje, aby bolo rozhodnuté nasledovne:
   
               —
            
            
               Nemecká spolková republika si tým, že nezaistila v nevyhnutnom rozsahu a frekvencii pravidelné sledovanie určitých spoločných základných noriem pre ochranu letectva, ako aj tým, že nezaistila dostatočný počet kontrolórov pre vykonávanie opatrení kontroly kvality, nesplnila povinnosti, ktoré jej vyplývajú z článku 11 nariadenia (ES) č. 300/2008 (1), ako aj bodov 4.1, 4.2, 7.5 a 14 prílohy II tohto nariadenia,
            
         
               —
            
            
               zaviazať Nemeckú spolkovú republiku na náhradu trov konania.
            
         
      Žalobné dôvody a hlavné tvrdenia
   
   Na podporu žaloby žalobkyňa uvádza nasledujúce:
   Článok 11 nariadenia (ES) č. 300/2008, ako aj body 4.1, 4.2, 7.5 a 14 prílohy II tohto nariadenia, ukladajú každému členskému štátu povinnosť zaistiť v nevyhnutnom rozsahu a frekvencii pravidelné sledovanie určitých spoločných základných noriem pre ochranu letectva, ako aj dostatočný počet kontrolórov pre vykonávanie kontroly kvality.
   Nemecko si túto povinnosť nesplnilo.
   
      (1)  Nariadenie Európskeho parlamentu a Rady (ES) č. 300/2008 z 11. marca 2008 o spoločných pravidlách v oblasti ochrany civilného letectva pred protiprávnymi činmi a o zrušení nariadenia (ES) č. 2320/2002 (Ú. v. EÚ L 97, s. 72), zmenené a doplnené nariadením Komisie (EÚ) č. 18/2010 z 8. januára 2010 (Ú. v. EÚ L 7, s. 3).